CELEX: 31999R2335
Language: el
Date: 1999-11-03 00:00:00
Title: Κανονισμός (ΕΚ) αριθ. 2335/1999 της Επιτροπής, της 3ης Νοεμβρίου 1999, για τον καθορισμό των προδιαγραφών εμπορίας που εφαρμόζονται στα ροδάκινα και στα νεκταρίνια

Avis juridique important

|

31999R2335

Κανονισμός (ΕΚ) αριθ. 2335/1999 της Επιτροπής, της 3ης Νοεμβρίου 1999, για τον καθορισμό των προδιαγραφών εμπορίας που εφαρμόζονται στα ροδάκινα και στα νεκταρίνια  

Επίσημη Εφημερίδα αριθ. L 281 της 04/11/1999 σ. 0011 - 0015

ΚΑΝΟΝΙΣΜΟΣ (ΕΚ) αριθ. 2335/1999 ΤΗΣ ΕΠΙΤΡΟΠΗΣτης 3ης Νοεμβρίου 1999για τον καθορισμό των προδιαγραφών εμπορίας που εφαρμόζονται στα ροδάκινα και στα νεκταρίνιαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 2 παράγραφος 2,Εκτιμώντας τα ακόλουθα:(1) τα ροδάκινα και τα νεκταρίνια συγκαταλέγονται στο παράρτημα Ι του κανονισμού (ΕΚ) αριθ. 2200/96 μεταξύ των προϊόντων για τα οποία πρέπει να υιοθετηθούν προδιαγραφές· ο κανονισμός (ΕΟΚ) αριθ. 3596/90 της Επιτροπής, της 12ης Δεκεμβρίου 1990, για τον καθορισμό των κανόνων ποιότητας για τα ροδάκινα και τα νεκταρίνια(3), όπως τροποποιήθηκε τελευταία από τον κανονισμό (ΕΚ) αριθ. 888/97(4), πρέπει να υποστεί πολλαπλές τροποποιήσεις· προκειμένου να εξασφαλισθεί νομική σαφήνεια, πρέπει να καταργηθεί ο κανονισμός (ΕΟΚ) αριθ. 3596/90 και να πραγματοποιηθεί αναδιατύπωση των κανόνων που περιλαμβάνει· για το σκοπό αυτό πρέπει, για λόγους διαφάνειας στην παγκόσμια αγορά, να ληφθούν υπόψη οι συνιστώμενες προδιαγραφές για τα ροδάκινα και τα νεκταρίνια από την ομάδα εργασίας για την τυποποίηση των αλλοιώσιμων τροφίμων και βελτίωση της ποιότητας της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΗΕ)·(2) οι προδιαγραφές για τα ροδάκινα και τα νεκταρίνια συνεπάγονται την υποχρέωση τήρησης μιας κλίμακας ταξινόμησης κατά μέγεθος· σύμφωνα με τον κανονισμό (ΕΟΚ) αριθ. 1169/93(5), το μέγεθος "Δ" επιτρέπεται μόνο κατά τη διάρκεια της περιόδου από την έναρξη της περιόδου εμπορίας μέχρι τις 30 Ιουνίου προκειμένου να καταστεί δυνατή η εμπορία των πρώιμων μικρόκαρπων ποικιλιών και συγχρόνως να αποφευχθεί, από την 1η Ιουλίου, η διάθεση στην αγορά όψιμων ροδάκινων και νεκταρινιών του μεγέθους "Δ", τα οποία όταν είναι ώριμα χαρακτηρίζονται από ένα μεγαλύτερο μέγεθος· δεν πρέπει να διατηρηθεί η απαγόρευση αυτή πέραν της περιόδου εμπορίας των ροδάκινων και των νεκταρινιών παραγωγής Κοινότητας·(3) η αγορά των νωπών ροδάκινων και νεκταρινιών είναι στενά συνδεδεμένη, κυρίως στο στάδιο της λιανικής πώλησης, με την οργανοληπτική ποιότητα των προϊόντων αυτών, η οποία μπορεί να ποικίλλει σημαντικά· πρέπει νά δοθεί η δυνατότητα στην αλυσίδα παραγωγής να παρέχει ελάχιστες η μέγιστες ενδείξεις όσον αφορά τα βασικά κριτήρια ωριμότητας, προκειμένου ο καταναλωτής να επιλέγει ελεύθερα την αγορά φρούτων βελτίστης οργανοληπτικής ποιότητας·(4) η εφαρμογή των προδιαγραφών αυτών πρέπει να έχει ως αποτέλεσμα την εξάλειψη από την αγορά των προϊόντων μη ικανοποιητικής ποιότητας, τον προσανατολισμό της παραγωγής κατά τρόπο ώστε να ανταποκρίνεται στις απαιτήσεις των καταναλωτών και τη διευκόλυνση των εμπορικών σχέσεων βάσει θεμιτού ανταγωνισμού, συμβάλλοντας κατ' αυτόν τον τρόπο στη βελτίωση της αποδοτικότητας της παραγωγής·(5) οι προδιαγραφές εφαρμόζονται σε όλα τα στάδια της εμπορίας· η μεταφορά σε μεγάλη απόσταση, η αποθήκευση επί ένα συγκεκριμένο χρονικό διάστημα ή οι διάφορες μεταχειρίσεις τις οποίες υφίστανται τα προϊόντα μπορεί να επιφέρουν ορισμένες αλλοιώσεις, οι οποίες οφείλονται στη βιολογική εξέλιξη των προϊόντων αυτών ή στον κατά το μάλλον ήττον αλλοιώσιμο χαρακτήρα τους· πρέπει να ληφθούν υπόψη οι αλλοιώσεις αυτές στην εφαρμογή των προδιαγραφών στα στάδια εμπορίας που έπονται του σταδίου της αποστολής· τα προϊόντα της κατηγορίας "Έξτρα" πρέπει να υφίστανται επιμελημένη διαλογή και συσκευασία και πρέπει να λαμβάνεται αποκλειστικά υπόψη, όσον αφορά τα προϊόντα αυτά, η μείωση της φρεσκάδας και της σπαργής τους·(6) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Οι προδιαγραφές εμπορίας που εφαρμόζονται στα ροδάκινα και στα νεκταρίνια που υπάγονται στον κωδικό ΣΟ 0809 30 καθορίζονται στο παράρτημα.Οι προδιαγραφές εφαρμόζονται σε όλα τα στάδια της εμπορίας, υπό τους όρους που προβλέπονται στον κανονισμό (ΕΚ) αριθ. 2200/96.Ωστόσο, στα στάδια που έπονται της αποστολής, τα προϊόντα μπορούν να παρουσιάζουν, σε σχέση με τους κανόνες της προδιαγραφής:- ελαφρά μείωση της φρεσκάδας και της σπαργής τους,- για τα προϊόντα που κατατάσσονται στις άλλες κατηγορίες πλην της κατηγορίας "Έξτρα", ελαφρές αλλοιώσεις που οφείλονται στην εξέλιξή τους και στον κατά το μάλλον ή ήττον αλλοιώσιμο χαρακτήρα τους.Άρθρο 2Καταργείται ο κανονισμός (ΕΟΚ) αριθ. 3596/90.Άρθρο 3Ο παρών κανονισμός τίθεται σε ισχύ την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την πρώτη ημέρα του μηνός που έπεται εκείνου της έναρξης ισχύος του.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 3 Νοεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 160 της 26.6.1999, σ. 80.(3) ΕΕ L 350 της 14.12.1990, σ. 38.(4) ΕΕ L 126 της 17.5.1997, σ. 11.(5) ΕΕ L 118 της 14.5.1993, σ. 22.ΠΑΡΑΡΤΗΜΑΠΡΟΔΙΑΓΡΑΦΕΣ ΓΙΑ ΤΑ ΡΟΔΑΚΙΝΑ ΚΑΙ ΤΑ ΝΕΚΤΑΡΙΝΙΑI. ΚΑΘΟΡΙΣΜΟΣ ΤΟΥ ΠΡΟΪΟΝΤΟΣΟι παρούσες προδιαγραφές αφορούν τα ροδάκινα και τα νεκταρίνια(1) των ποικιλιών (cultivars) που προέρχονται από το Prumus persica Sieb. και Zucc., που προορίζονται να παραδοθούν νωπά στον καταναλωτή, με εξαίρεση τα ροδάκινα και τα νεκταρίνια που προορίζονται για βιομηχανική μεταποίηση.II. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑΟι προδιαγραφές αποσκοπούν στον ορισμό των ιδιοτήτων που πρέπει να εμφανίζουν τα ροδάκινα και τα νεκταρίνια μετά την τυποποίηση και τη συσκευασία.Α. Ελάχιστα χαρακτηριστικάΕάν ληφθούν υπόψη οι ειδικές διατάξεις που προβλέπονται για κάθε κατηγορία και τα αποδεκτά όρια ανοχής, τα ροδάκινα και τα νεκταρίνια όλων των κατηγοριών πρέπει να είναι:- ολόκληρα,- υγιή· αποκλείονται τα προϊόντα που έχουν προσβληθεί από σήψη ή που εμφανίζουν αλλοιώσεις που θα τα καθιστούσαν ακατάλληλα για κατανάλωση,- καθαρά, πρακτικά απαλλαγμένα από ορατές ξένες ύλες,- πρακτικά απαλλαγμένα από παράσιτα,- πρακτικά απαλλαγμένα από προσβολές παρασίτων,- χωρίς ασυνήθη εξωτερική υγρασία,- χωρίς ξένη οσμή ή/και γεύση.Τα ροδάκινα και τα νεκταρίνια πρέπει να έχουν συλλεγεί προσεκτικά.Το στάδιο της ανάπτυξης και ο βαθμός ωριμότητας των ροδάκινων και των νεκταρινιών πρέπει να επιτρέπει στα φρούτα:- να αντέχουν στη μεταφορά και τη μεταχείριση και- να φθάνουν σε καλή κατάσταση στον τόπο προορισμού.Β. ΤαξινόμησηΤα ροδάκινα και τα νεκταρίνια κατατάσσονται στις τρεις παρακάτω κατηγορίες:i) Κατηγορία "Έξτρα"Τα ροδάκινα και τα νεκταρίνια που κατατάσσονται στην κατηγορία αυτή πρέπει να είναι ανώτερης ποιότητας. Πρέπει να έχουν το σχήμα, την ανάπτυξη και το χρωματισμό που είναι χαρακτηριστικά της ποικιλίας, λαμβάνοντας υπόψη την περιοχή παραγωγής. Τα ροδάκινα και τα νεκταρίνια αυτά δεν πρέπει να έχουν ελαττώματα, με εξαίρεση πολύ ελαφρές επιφανειακές αλλοιώσεις του φλοιού υπό την προϋπόθεση ότι δεν αλλοιώνουν τη γενική εμφάνιση του προϊόντος, την ποιότητά του, τη διατηρησιμότητά του ή την παρουσίασή του στη συσκευασία.ii) Κατηγορία ΙΤα ροδάκινα και τα νεκταρίνια που κατατάσσονται στην κατηγορία αυτή πρέπει να είναι καλής ποιότητας. Πρέπει να έχουν τα τυπικά χαρακτηριστικά της ποικιλίας, λαμβανομένης υπόψη της περιοχής παραγωγής. Μπορεί, ωστόσο, να γίνει αποδεκτό ένα ελαφρό ελάττωμα όσον αφορά το σχήμα, την ανάπτυξη ή το χρώμα.Η σάρκα πρέπει να είναι απολύτως υγιής.Αποκλείονται τα ροδάκινα και τα νεκταρίνια που είναι ανοιχτά στο σημείο πρόσφυσης του ποδίσκου.Μπορούν, ωστόσο, να έχουν ελαφρά ελαττώματα του φλοιού, υπό την προϋπόθεση ότι αυτά δεν βλάπτουν τη γενική εμφάνιση του προϊόντος, την ποιότητά του, τη διατηρησιμότητα και την παρουσίασή του στη συσκευασία, εντός των παρακάτω ορίων:- 1 cm μήκους για τα ελαττώματα επιμήκους σχήματος,- 0,5 cm2 συνολικής επιφανείας για όλα τα άλλα ελαττώματα.iii) Κατηγορία ΙΙΗ κατηγορία αυτή περιλαμβάνει τα ροδάκινα και τα νεκταρίνια που δεν είναι δυνατόν να καταταγούν στις ανώτερες κατηγορίες, αλλά ανταποκρίνονται στα ελάχιστα χαρακτηριστικά που καθορίζονται παραπάνω.Η σάρκα δεν πρέπει να παρουσιάζει σοβαρά ελαττώματα. Επίσης, τα ροδάκινα και τα νεκταρίνια που είναι ανοικτά στο σημείο πρόσφυσης του ποδίσκου γίνονται δεκτά μόνο στο πλαίσιο των ορίων ανοχής ως προς την ποιότητα.Τα ροδάκινα και τα νεκταρίνια μπορεί να παρουσιάζουν ελαττώματα του φλοιού, υπό την προϋπόθεση ότι διατηρούν τα βασικά χαρακτηριστικά τους όσον αφορά την ποιότητα, τη διατηρησιμότητα και την παρουσίαση εντός των παρακάτω ορίων:- 2 cm μήκους για τα ελαττώματα επιμήκους σχήματος,- 1,5 cm2 συνολικής επιφανείας για τα άλλα ελαττώματα.III. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣΤο μέγεθος καθορίζεται από:- την περιφέρεια,- τη μέγιστη διάμετρο της ισημερινής τομής.Τα ροδάκινα και τα νεκταρίνια ταξινομούνται κατά μέγεθος σύμφωνα με την ακόλουθη κλίμακα:>ΘΕΣΗ ΠΙΝΑΚΑ>Το ελάχιστο αποδεκτό μέγεθος για την κατηγορία "Έξτρα" είναι 17,5 cm (περιφέρεια) και 56 mm (διάμετρος).Το μέγεθος Δ (διάμετρος 51 mm περιλαμβανομένων έως 56 mm μη περιλαμβανομένων και περιφέρεια 16 cm περιλαμβανομένων έως 17,5 cm μη περιλαμβανομένων) δεν επιτρέπεται κατά τη διάρκεια της περιόδου από 1ης Ιουλίου έως 31 Οκτωβρίου.Η ταξινόμηση κατά μέγεθος είναι υποχρεωτική για όλες τις κατηγορίες.IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΟΡΙΑ ΑΝΟΧΗΣΓια κάθε μέσο συσκευασίας γίνονται αποδεκτά όρια ανοχής όσον αφορά την ποιότητα και το μέγεθος για τα προϊόντα που δεν ανταποκρίνονται στις απαιτήσεις της αναφερόμενης κατηγορίας.Α. Όρια ανοχής ως προς την ποιότηταi) Κατηγορία "Έξτρα":5 % κατ' αριθμό ή κατά βάρος ροδάκινων ή νεκταρινιών που δεν ανταποκρίνονται στα χαρακτηριστικά της κατηγορίας, αλλά που είναι σύμφωνα με τα χαρακτηριστικά της κατηγορίας Ι ή που είναι κατ' εξαίρεση αποδεκτά εντός των ορίων ανοχής της κατηγορίας αυτής.ii) Κατηγορία Ι:10 % κατ' αριθμό ή κατά βάρος ροδάκινων ή νεκταρινιών που δεν ανταποκρίνονται στα χαρακτηριστικά της κατηγορίας, αλλά που είναι σύμφωνα με τα χαρακτηριστικά της κατηγορίας ΙΙ ή που είναι κατ' εξαίρεση αποδεκτά εντός των ορίων ανοχής της κατηγορίας αυτής.iii) Κατηγορία ΙΙ:10 % κατ' αριθμό ή κατά βάρος ροδάκινων και νεκταρινιών που δεν ανταποκρίνονται στα χαρακτηριστικά της κατηγορίας ούτε στα ελάχιστα χαρακτηριστικά, με εξαίρεση τα ροδάκινα ή νεκταρίνια που έχουν υποστεί σήψη, μώλωπες ή οποιαδήποτε αλλοίωση που τα καθιστά ακατάλληλα για κατανάλωση.Β. Όρια ανοχής ως προς το μέγεθοςΓια όλες τις κατηγορίες: 10 % κατ' αριθμό ή κατά βάρος ροδάκινων ή νεκταρινιών που διαφέρουν από το μέγεθος που αναγράφεται στο κιβώτιο εντός ορίου 1 cm περισσότερο ή λιγότερο στην περίπτωση που το μέγεθος καθορίζεται από την περιφέρεια και 3 mm περισσότερο ή λιγότερο στην περίπτωση που το μέγεθος καθορίζεται από τη διάμετρο. Ωστόσο, για τα ροδάκινα ή νεκταρίνια που κατατάσσονται στο μικρότερο μέγεθος, αυτό το όριο ανοχής αφορά αποκλειστικά τα ροδάκινα και τα νεκταρίνια των οποίων το μέγεθος δεν είναι κατώτερο κατά περισσότερο από 6 mm (περιφέρεια) ή από 2 mm (διάμετρος) από το ελάχιστο καθορισμένο μέγεθος.V. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗΑ. ΟμοιογένειαΤο περιεχόμενο κάθε μέσου συσκευασίας πρέπει να είναι ομοιογενές και να περιέχει αποκλειστικά ροδάκινα ή νεκταρίνια της ίδιας προέλευσης, ποικιλίας, ποιότητας, βαθμού ωριμότητας και μεγέθους και, για την κατηγορία "Έξτρα", ομοιόμορφου χρώματος.Το ορατό μέρος του περιεχομένου του μέσου συσκευασίας πρέπει να είναι αντιπροσωπευτικό του συνόλου.Β. ΣυσκευασίαΤα ροδάκινα ή τα νεκταρίνια πρέπει να είναι συσκευασμένα κατά τρόπο ώστε να εξασφαλίζεται κατάλληλη προστασία του προϊόντος.Τα υλικά που χρησιμοποιούνται στο εσωτερικό του μέσου συσκευασίας πρέπει να είναι καινούργια, καθαρά και τέτοιας ποιότητας ώστε να μην προκαλούν εξωτερικές ή εσωτερικές αλλοιώσεις του προϊόντος. Επιτρέπεται η χρησιμοποίηση υλικών, και ιδίως χαρτιών ή ετικετών που περιέχουν εμπορικές ενδείξεις, με την επιφύλαξη ότι η εκτύπωση ή η τοποθέτηση της ετικέτας πραγματοποιούνται με μη τοξική μελάνη ή κόλλα.Τα μέσα συσκευασίας πρέπει να είναι απαλλαγμένα από οποιεσδήποτες ξένες ύλες.Γ. ΠαρουσίασηΤα ροδάκινα και τα νεκταρίνια είναι δυνατόν να παρουσιάζονται με έναν από τους ακόλουθους τρόπους:- σε μικρά μέσα συσκευασίας,- τοποθετημένα σε ένα μόνο στρώμα, για την κατηγορία "Έξτρα". Κάθε φρούτο της κατηγορίας αυτής πρέπει να διαχωρίζεται από τα γειτονικά του.Για τις κατηγορίες Ι και ΙΙ:- σε ένα ή δύο στρώματα ή- το πολύ σε τέσσερα στρώματα, εφόσον τα φρούτα τοποθετούνται σε άκαμπτα κυψελώδη χωρίσματα κατά τρόπο ώστε να μην έρχονται σε επαφή με τα φρούτα του κάτω στρώματος.VI. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ ΣΗΜΑΝΣΗΚάθε μέσο συσκευασίας πρέπει να φέρει στην ίδια πλευρά με στοιχεία ευανάγνωστα, ανεξίτηλα και εξωτερικώς ορατά τις ακόλουθες ενδείξεις:Α. ΑναγνώρισηΣυσκευαστής ή/και αποστολέας: Ονοματεπώνυμο και διεύθυνση ή συμβολική αναγνώριση που εκδίδονται ή αναγνωρίζονται από μια επίσημη υπηρεσία. Ωστόσο, όταν χρησιμοποιείται κωδικός (συμβολική αναγνώριση), η ένδειξη "συσκευαστής ή/και αποστολέας (ή ισοδύναμη συντομογραφία)" πρέπει να αναγράφεται δίπλα στον εν λόγω κωδικό (συμβολική στοιχεία αναγνώριση).Β. Είδος του προϊόντος- "ροδάκινα" ή "νεκταρίνια", εάν το περιεχόμενο δεν φαίνεται από έξω,- όνομα της ποικιλίας για τις κατηγορίες "Έξτρα" και Ι.Γ. Καταγωγή του προϊόντοςΧώρα καταγωγής και, ενδεχομένως, περιοχή παραγωγής ή εθνική, περιφερειακή ή τοπική ονομασία.Δ. Εμπορικά χαρακτηριστικά- Κατηγορία,- μέγεθος εκφραζόμενο βάσει της ελάχιστης και μέγιστης διαμέτρου ή περιμέτρου ή σύμφωνα με τον κωδικό μεγέθους που προβλέπεται στον τίτλο ΙΙΙ "Διατάξεις που αφορούν την ταξινόμηση κατά μέγεθος",- αριθμός τεμαχίων (προαιρετικό),- ελάχιστη περιεκτικότητα σε σάκχαρο που μετράται με διαθλασίμετρο και εκφράζεται σε βαθμούς Brix (προαιρετικό),- μέγιστη συνεκτικότητα που μετράται με εισδυσιόμετρο και εκφράζεται σε kg/0,5 cm2 (προαιρετικό).Ε. Επίσημο σήμα ελέγχου (προαιρετικό).(1) Τα παραπάνω προϊόντα είναι όλα τα είδη που προέρχονται από το Prumus persica Sieb. και Zucc., όπως τα συμπύρηνα ή εκπύρηνα ροδάκινα και νεκταρίνια ή παρόμοια (brugnons, pavies) και με επιδερμίδα χνουδωτή ή λεία.